open-index/open-wikipedia-markdown huggingface dataset:
Pauli Toivonen

**Pauli Toivonen** (22. august  1929 Hämeenlinna – 14. veebruar 2005 Espoo) oli soome rallisõitja.

Toivose karjäär algas aastal 1953, kui ta oli Jyväskylä Suurajojen prahtimisliige ja Toivose sugulane Pentti Barck tahtis, et ta seal osaleks. Ta sõitis Wolkswagen Kuplaga.              

Esimese tehasetiimi sõlmis Toivonen 1959. aasta Simcaga, kuid läks aasta päräst Citroeni tehasetiimi. 

Aastal 1967-1969 oli ta Porsche tehasetiimisõitja.

Toivonen võitis Jyväyskylä Suurajot 1962. aastal. 20. jaanuaril 1966. aastal võitis ta skandaalselt Monte Carlo ralli - tegelikult tuli ta viiendaks, kuid esinelik - Minidel sõitnud Timo Mäkinen, Rauno Aaltonen ja Paddy Hopkirk ning Ford Cortinal sõitnud Roger Clark diskvalifitseeriti, kuna nende esilaternad ei vastanud nõuetele. Toivonenile see ei meeldinud - ta ei uhkustanud oma Monte Carlo võiduga kunagi, ning edaspidi ei sõitnud enam kunagi Citroenil, minnes samal aastal üle Renault' tiimi. Kui aga täpselt 20 aastat hiljem ta poeg Henri võitis Monte Carlo ralli - seekord ausalt - ütles ta: "Nüüd on Toivoneni nimi puhas."

Toivonen lõpetas ralli karjääri 1969. aastal.

Tal on pojad Henri, kes suri Korsika rallil 1986, ja Harri, kes on samuti rallisõitja.
Nestor Säkki

**Nestor Säkki** (11. veebruar (vkj) / 24. veebruar 1916 Kallivere, Narvusi vald, Jamburgi maakond, Petrogradi kubermang – 19. detsember 1995) oli Eesti vabatahtlik Soome poolel Talvesõjas.

Ta oli talunik Narva vallas Virumaal Eesti-Ingeris. Talvesõja ajal põgenes ta detsembris 1939 Soome ja astus Soome sõjaväkke. Ta määrati 5. sissipataljoni, mille koosseisus võitles veebruaris 1940 Kainuu maakonnas Kuhmo lahingutes, kus sai 14. veebruaril raskelt haavata. Tuli paranenuna 10. mail 1940 tagasi Eestisse ja läks koju Eesti-Ingerisse.

Ta vahistati NKVD poolt 22. juulil 1940 ehk ajal, kui Eesti oli veel vormiliselt iseseisev. Erinõupidamise otsusega 8. märtsil 1941 mõisteti talle 8 aastat vangistust Kaitseliidus ja Soome sõjaväes olemise eest. Ta oli vangis Komi ANSV-s Vorkutlagi vangilaagris, vabanes 18. jaanuaril 1947. Koju ta enam ei pääsenud, tuli elama Eestisse.

## Välislingid
*Eesti kommunismiohvrid 1940–1991
*Valdur Raudvassar. "Nestor Säkki — võrulane Soome Talvesõjas". Võrumaa Teataja nr 139, 5. detsember 2009. Lk 9
*Valdur Raudvassar. "Talvesõjast tagasi Eestisse. Järg eelmises Võrumaa Teatajas ilmunud kirjutisele "Nestor Säkki — võrulane Soome Talvesõjas"". Võrumaa Teataja nr 142, 12. detsember 2009. Lk 6
*Haud Võru linnakalmistul
Estelle Reiner

**Estelle Reiner** (neiuna **Estelle Lebost**; 5. juuni 1914 Bronx – 25. oktoober 2008 Beverly Hills) oli USA näitleja.

## Viited

## Välislingid
*
Yoda

**Yoda** on väljamõeldud tegelane George Lucase "Star Warsi" ulmemaailmast. Ta on üks kuulsamaid Jedi meistreid. Ta õpetas Luke Skywalkerit.
Kosmoseooper

**Kosmoseooper** on ulme alamžanr, mis rõhutab kosmosesõda, melodramaatilisi seiklusi, planeetidevahelisi lahinguid, rüütliromantikat ja riskide võtmist. Peamiselt või täielikult maailmaruumis asetleidev konflikt hõlmab tavaliselt kokkupõrkeid vastaste vahel, kellel on arenenud võimed, futuristlikud relvad ja muu keerukas tehnoloogia. Sellel terminil ei ole muusikaga mingit seost, nagu traditsioonilises ooperis, vaid see on mäng terminitega *[[seebiooper]]*, *[[melodraama|melodramaatiline]] telesari* ja *hobuseooper*, mis loodi 1930. aastatel, et tähistada klišeelikke ja šabloonseid vesterne. Kosmoseooperid tekkisid 1930. aastatel ja neid luuakse jätkuvalt kirjanduses, filmides, koomiksites, televisioonis ja videomängudes. Üks varajasemaid filme, mis põhines kosmoseooperi koomiksil, oli Alex Raymondi "Flash Gordon" (1936). George Lucase loodud "Star Warsi" filmid (1977–) tõid sellele alamžanrile palju tähelepanu. Pärast konventsioonimurdvat "uut lainet", millele järgnes "Tähtede sõja" filmide tohutu edu, sai kosmoseooperist taas kriitikute aktsepteeritud alamžanr. Aastatel 1982–2002 anti Hugo auhind parima ulmeromaani eest sageli kosmoseooperi nominendile.
Sith

**Sith**  on ordu  George Lucase "Star Warsi" ulmemaailmast. Sithid on Jedide peamised vaenlased.

## Sithi isandaid
*Darth Vader
*Palpatine
*Darth Bane
*Darth Maul
*Darth Plagueis
Karmo Tõra

**Karmo Tõra** (sündinud 6. veebruar 1974 Võrus) on Eesti arhitekt. 

Ta on arhitekt ja osanik firmas ROK-Projekt OÜ. 

## Haridus
Ta on lõpetanud Võru Kreutzwaldi Gümnaasiumi ja Tallinna Tehnikaülikooli. 

## Töid

Tõra on pärit Võrust ja tema käekiri on paljuski nähtav Võrumaal ja Võru linna tänavatel. Nii on tema üheks tuntuimaks tööks Rõuge vaatetorn. Pealinnas on tema nähtavamad tööd Kadrioru Ärikeskus ja ärihoone Pirita teel 102. 

## Tunnustus
Mitmed tema tööd on võitnud auhindu konkursil Eesti Parim Puitehitis ()
*2007. aastal võitis ta peapreemia eramuga Kangru külas, mille projekteeris oma enda perele (). 
*2012. aastal oli Karmo Tõra Võru linna aasta tegija.

## Isiklikku
Karmo Tõra on abielus ja tal on kolm poega. Ta mängib võrkpalli ja on kuulunud Eesti noortekoondisse. Tema isa Raivo Tõra (1939–1995) oli Võru rajooni RSN Täitevkomitee kapitaalehituse osakonna juhataja.

## Viited

## Välislingid
* Karmo Tõra tööde näiteid
Triin Soone

**Triin Soone** (sündinud 9. mail 1965) on eesti raamatukogundustegelane.

Triin Soone on lõpetanud Tallinna Pedagoogilise Instituudi ning jätkas 2011 õpinguid Tallinna Ülikoolis organisatsioonikäitumise ja loovmeeskondade juhtimise magistriõppes.

Soone töötas 2011. aastani rahvusraamatukogus turundusjuhina, kus tema ülesandeks oli ka konverentsikeskuse, näitusetegevuse, kirjastamise ning raamatukogu äriteenuste juhtimine. Enne seda töötas ta samas asutuses mitmel ametikohal.

Ta on Eesti Kultuurkapitali kirjanduse sihtkapitali nõukogu, Eesti Kirjastuste Liidu juhatuse, Eesti Raamatukoguhoidjate Ühingu ning ka Eesti Rahvatantsu ja Rahvamuusika Seltsi liige.

2011. aastast Eesti Lastekirjanduse Keskuse direktor.

## Tunnustus
*2015 ja 2017 Eesti Raamatukoguhoidjate Ühingu aastapreemia
*2020 Valgetähe IV klassi teenetemärk

## Isiklikku
Tema ema on Milvi, isa oli Sulev Mets, vend on Margus Mets.

## Viited
Metsamajandajate konkurss

**Metsamajandajate konkurss** on Eesti Erametsaliidu poolt alates 1994. aastast igal aastal korraldatav konkurss, mille raames tutvustatakse metsade majandamise mitmekülgsust metsaomanike praktika näitel. Samuti tunnustatakse metsaomanikke, kes oma metsast hoolivad ja seda jätkusuutlikult majandavad. Konkursi raames kuulutatakse igal aastal välja aasta parim metsamajandaja.

2014. aastani kandis konkurss nime "Parima talumetsamajandaja konkurss".

Parimate metsamajandajate konkursi tulemused on välja kuulutatud iga-aastasel metsamajandajate kokkutulekul, millest kasvas välja aastast 2017 korraldatav metsandust tutvustav pereüritus Kogu pere metsapäev. Üritust korraldatakse igal aastal mulluse parima metsamajandaja kodumaakonnas. 2017. aastal toimus kogu pere metsapäev Raplamaal Ruunaveres, 2018. aastal Haapsalus, 2019. aastal Rakveres, 2020. aastal Tallinnas, 2021. aastal Pärnus ja 2022. aastal Jõhvis. 

**Parima metsamajandaja auhinna saanud metsaomanikud**

* 1994 – Ants Jürissaar, Kasearu talu, Viljandimaa
* 1995 – Allar Selg, Seljalepiku talu, Harjumaa
* 1996 – Viktor Lehtse, Pähkli talu, Iisaku vald, Ida-Virumaa
* 1997 – Heino Teder, Kaara talu, Tõlliste vald, Valgamaa
* 1998 – Kaupo Kruusa, Simka-Jaani talu, Vastse-Kuuste vald, Põlvamaa
* 1999 – Tõnu Mändla, Rästa talu, Valgamaa
* 2000 – Tõnu Reinvald, Kruusimäe talu, Harjumaa
* 2001 – Leili Mihkelson, Kobra-Jüri talu, Vändra vald, Pärnumaa
* 2002 – Heiki Peterson, Õunapuu talu, Raplamaa
* 2003 – Aivar ja Ruth Vene, Taltsi talu, Tõstamaa vald, Pärnumaa
* 2004 – Jaak Põldma, Sõrmuse talu, Karksi vald, Viljandimaa
* 2005 – Eldur Lepik, Lepiku talu, Vinni vald, Lääne-Virumaa
* 2006 – Erki Sok, Präksa-Kärsna talu, Võrumaa
* 2007 – Paul Aug, Paju talu, Raplamaa
* 2008 – Einar Pärnpuu, Vetisilla talu, Kullamaa vald, Läänemaa
* 2009 – Kalle Laid, Andruse talu, Pühalepa vald, Hiiumaa
* 2010 – Vahur Eenmaa, Koitjärve küla, Harjumaa
* 2011 – Enn Raide, Raupa talu, Valgamaa
* 2012 – Janek Kuuse, Kuuse-Jaani talu, Ida-Virumaa
* 2013 – Elmut Köösel Pärnumaalt
* 2014 – Hallan Muusikus Lääne-Virumaalt
* 2015 – Tõnu Mändla Valgamaalt
* 2016 – Rain Ajaots Raplamaalt
* 2017 – Liidia Köster Läänemaalt
* 2018 – Lauri Salumäe Lääne-Virumaalt
* 2019 – Ardi Allikmets Harjumaalt
* 2020 – Mihkel Jürisson Pärnumaalt
* 2021 - Gunnar Lepasaar Ida-Virumaalt
* 2022 - Andrus Niit Valgamaalt
Bogislaw II (Pommeri)

**Bogislaw II** (u 1177 – 23. jaanuar 1220) oli Pommeri-Stettini hertsog 1187. aastast kuni surmani.

## Elu

Bogislaw II oli Bogislaw I ja tolle teise naise Mieszko III Stary tütre Anastazja poeg. Ta oli alaealine, kui tema isa 1187. aastal suri. Bogislaw ja tema vend Kasimir II seisid nende ema ja *Swantiboriidide* kõrvalliinist kastellaan Wartislaw Swantiboriczi eestkoste all, keda ametlikes dokumentides nimetatakse kuberneriks või *vicedominus terrae*.

Pärast nurjunud katset Taani suveräniteedi alt väljuda pidid Anastazja ja tema pojad minema Taani, et Taani kuningas isiklikult läänistaks Pommeri. Taani mõju üks tagajärg oli see, et sõja ajal Rügeni Jaromar I vastu tehti Jaromar eestkostjaks ja halduriks, asendades Wartislawi, ning Nyborgi rahuga kaotas Pommeri vaidlusalused alad Wolgasti ja Loitzi ümbruses.

1209. aastal alustasid Pommeri hertsogid järjekordset sõda Jaromar I ja tema kaitsel õitsva Stralsundi linna vastu. Ka see sõda oli edutu ja konflikt lahendati Taani 1216. aasta Maapäeval. Taani suveräänsust kinnitati ja sidemeid Taaniga tugevdati abieluga Kasimiri ja Taani printsessi Ingardise vahel.

Varsti pärast seda puhkes sõda Taani ja Brandenburgi vahel. Markkrahv Otto II võitis Roskilde Peteri juhitud Taani armeed ja okupeeris Pommeri. Kuid ta ei suutnud püsivalt Pommerit nõuda ja see jäi Taani suveräänsuse alla. Järgnenud troonivaidluse ajal Hohenstaufenist Švaabi Philippi ja Welfist Otto IV vahel haaras Taani kuningas Valdemar II kontrolli Põhja-Saksamaal. Taani jõudis oma võimsuse tippu ja Valdemar valitses kui taanlaste, slaavlaste, jüütide ja nordalbingialaste kuningas. Seda okupatsiooni tunnistas isegi keisririik, selles mõttes, et kui Welfist keiser Otto IV asus Weißensees liitu markkrahv Albrecht II-ga, asus Valdemar liitu Hohenstaufenist keisri Friedrich II-ga. 1214. aastal Metzis läänistas Friedrich II Valdemarile kõik saksa ja slaavi territooriumid Elbe ja Elde jõest põhjas ning selle läänistuse kinnitas paavst.

Brandenburg ründas Valdemari saksa territooriume, kuid Valdemar ja Pommeri hertsogid tõrjusid need rünnakud. Pärast seda edu ja piirimuudatusi Rügeniga 1216. aastal hakkas Pommeri tugevnema ja õitsema. Hertsogite suveräänsus Gützkowi ja Demmini üle oli tagatud ning majandust ja kultuuri elavdati saksa asunike sisserändega ja Jaromar I asutatud Eldena kloostriga. Tähtis oli ka piiskop Christiani kohalolek, kes pööras usust taganenud preislased tagasi. Christian ja hertsogid taasasustasid tühjaksjäänud Dargun kloostri. 1218. aastal suri nõrk Kammini piiskop Sigwin ning tema järglaseks sai praost, jõulisem Konrad II. Bogislaw ühines ristisõjaga preislaste vastu.

Kasimir II suri 1217. aastal palverännakul pühale maale. Pärast Kasimiri surma valitses Bogislaw üksi. See periood oli enamasti rahulik.

Bogislaw II suri 23. jaanuaril 1220. Legendi kohaselt maeti ta Kenizis, tema poolt Pommeri ja Brandenburgi vahelisele piirile ehitatud kindluses.

## Abielu ja järglased

Bogislaw II abiellus Pomereelia hertsogi Mestwin I tütre Miroslawaga. Nad said kolm last:

* Barnim I (u 1210 – 1278)
* Woislawa (suri 1229)
* Dobroslawa
Eimuri (Carnikava vald)

**Eimuri** on küla (*ciems*) Lätis Ādaži piirkonnas Carnikava vallas. Asula asub merepinnast 3 meetri kõrgusel piirkonna lõunaosas, valla keskusest Carnikavast 11 ja Riiast 28 kilomeetri kaugusel.

Küla kohal asus varem Eimurķīsise või Ķīši talu, mida on esmamainitud 1638. aastal. Küla tekkis talu juurde alles pärast teist maailmasõda.

## Elanikkond


* 24 (2015)
* 13 (2020)
* 15 (2025)


## Viited
Mežgarciems

**Mežgarciems** on küla (*ciems*) Lätis Ādaži piirkonnas Carnikava vallas. Asula asub merepinnast 8 meetri kõrgusel valla kaguosas, valla keskusest Carnikavast 4 ja Riiast 24 kilomeetri kaugusel.

Küla on tekkinud kunagisse Nõukogude armee õhutõrjevägede sõjaväelinnakusse. Sõjaväelinnak rajati sinna aastal 1961. Aastal 1993 nõukogude sõjavägi lahkus ja kuni aastani 2000 püsis selle ala tühjana. Aastal 2020 lõi Carnikava piirkonna valitsus suuremale osale sõjaväebaasi alast ettevõtluslinnaku. Linnakusse mitte jäävad küla alad on militaarturismi piirkonnaks, külas on infostend Carnikava ümbruskonna militaarajaloo kohta.

## Elanikkond


* 47 (2015)
* 48 (2020)
* 47 (2025)


## Viited
Mežciems (Carnikava)

**Mežciems** on endine küla (*vidējciems*) Lätis Ādaži piirkonnas  Carnikava vallas. Tänapäeval on see Garciemsi külaga liidetud. Asula asub Riiast 26 kilomeetri kaugusel.

Külas on võõrastemaja.

Aastal 2018 oli külas 410 elanikku, aastal 2020 oli elanikke 54.

## Viited
Laveri

**Laveri** on küla (*ciems*) Lätis  Ādaži piirkonnas  Carnikava vallas. Asula asub merepinnast 2 meetri kõrgusel valla kaguosas, valla keskusest Carnikavast 4 ja Riiast 28 kilomeetri kaugusel.

Külas asub 21 ha suurune Laveri järv.

## Elanikkond


* 11 (2015)
* 15 (2020)
* 21 (2025)


## Viited
Kasimir II (Pommeri)

**Kasimir II** (poola: *Kazimierz II pomorski*) (u. 1180 – 1219) oli Pommeri-Demmini hertsog 1187. aastast kuni oma surmani.

Kasimir II oli Bogislaw I ja Poola hertsogi Mieszko III Stary tütre Anastazja poeg. Pärast isa surma 1187. aastal sai Kasimir Pommeri-Demmini kui oma osa Pommeri hertsogkonnast, pärast seda, kui tema vanem vend Bogislaw II sai teise osa hertsogkonnast Pommeri-Stettini ja tema teine vanem vend Wartislaw II, kes pidi esimesena saama Pommeri-Demmini nende onult Kasimir I-lt, oli 1184. aastal surnud.

Kuna Kasimir oli 1187. aastal veel alaealine, valitses 1194. aastani tema asemel tema ema Anastazja, samuti valitses aastani 1189 *Swantiboriidist* Wartislaw Swantiboricz, kes oli Szczecini kastellaan, ning seejärel Rügeni vürst Jaromar I. Vaatamata sellele, et tema eelkäijad ühinesid 1181. aastal Saksa-Rooma riiki, pidid Kasimir ja Bogislaw II järele andma Taani survele Pommeris. Taani oli juba allutanud Rügeni vürstkonna ning Bogislaw ja Kasimir said lõpuks Knud VI vasallideks.

Taanlased mõjutasid Kasimiri valitsemist mitte ainult vasalli ja liitlase Jaromari määramisega tema seaduslikuks eestkostjaks, vaid ka Pommeri-Demmini põhjapiiri määramisega, mille üle Pommeri ja Rügen vaidlesid, kus Rügen nõudis piiriks Peene jõge ja Pommeri nõudis Rycki jõge kaugemal põhjas. Knudi otsus, mille Anastazja pidi aktsepteerima, soosis Rügeni nõudmisi, ainult Peene-äärsed *terrae* Wolgast, Lassan ja Ziethen läksid Pommeri kontrolli alla, kusjuures suurem osa vaidlusalusest maast, sealhulgas *terrae* Lositz (Loitz) ja Wostrose (Wusterhusen), jäid Rügenile.

1198. ja 1199. aastal okupeeris Brandenburgi markkrahv Otto II Brandenburgi ja Taani vahelise sõja käigus Pommeri-Demmini, nihutades Kasimiri valduse põhja poole Rycki jõe lähedale. Kui Valdemar II 1202. aastal Pommeri tagasi vallutas, pidid Kasimir ja Bogislaw II taas leppima Taani ülemvõimuga ja asusid toetama Taanit selle sõjas Brandenburgiga. 1216. aastal lahendati Rügeni ja Pommeri vaheline piir uuesti, lükates selle tagasi peaaegu sinna, kus see oli enne Brandenburgi okupatsiooni. Kui Rügen oli 1199. aastal Rycki jõe lõunakaldale Hilda (nüüd Greifswaldi Eldena ringkonna osa) kloostri asutanud ja andnud sellele tohutud alad vaidlusalusest piirkonnast, kinnitasid Kasimir ja Bogislaw 1218. aastal neid ande, osutades, et need maad olid õieti nende omad olnud.

Kasimir abiellus 1210. aastal Taani Ingardisega (suri u. 1236). Nad said poja Wartislaw III ja tütre Elisabethi.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Peter Cehlárik

**Peter Cehlárik** (sündinud 2. augustil 1995 Žilinas) on Slovakkia jäähokimängija, kes mängib KHL-i klubis Omski Avangard ründajana vasakäärel.

Ta alustas klubikarjääri Rootsi klubis Luleå HF, mille koosseisus debüteeris ta Rootsi kõrgliigas hooajal 2012–13.

2013. aastal valis Boston Bruins ta NHL-i ''draft''is 90. valikuna. 2016. aasta juunis sõlmis ta Bruinsiga kolmeaastase lepingu. NHL-is debüteeris ta 11. veebruaril 2017 mängus Vancouver Canucksi vastu. Esimese värava lõi ta liigas sama aasta 18. novembril mängus San Jose Sharksi vastu. Ta mängis Boston Bruinsis kuni 2020. aastani, saades küll enam mänguaega American Hockey League'i klubis Providence Bruins.

2020. aasta augustis naasis Cehlárik Rootsi kõrgliigasse, liitudes Leksands IF-iga. Hooajal 2020–21 jäi tema arvele Rootsi kõrgliigas 20 väravat ja 20 väravasöötu. 2021. aasta juunis sõlmis ta lepingu Omski Avangardiga.

2015. aastal võitis Cehlárik Slovakkia kuni 20-aastaste koondisega juunioride maailmameistrivõistlustel pronksmedali. Slovakkia jäähokikoondises osales ta esmakordselt maailmameistrivõistlustel 2016. aastal. 2021. aasta maailmameistrivõistlustel jäi Cehláriki arvele viis väravat ja kuus väravasöötu ning valiti turniiri parimaks ründajaks.

## Välislingid
* Peter Cehlárik NHL.com lehel
* Peter Cehlárik hockeydb.com lehel
Pühavaimu 17

**Pühavaimu 17** on hoonekompleks Pärnus aadressil Pühavaimu tänav 17.

Hoonekompleks oli kasutuses H. Puls'i kaubamaja ja õlletehasena.

Tänapäeval seisavad hooned tühjana.

## Ajalugu
18. sajandi keskpaiku hakkas kaupmees Heinrich Ferdinand Puls vanem üles ostma krunte Lõuna ja Pühavaimu tänava nurgal. 1871. aastal valmis Heinrich Ferdinand Puls noorema eestvõttel mansardkatusega laohoone. Selle kõrvale ehitati kahes järgus vabrikuhoone.

Õllevabrik tegutses kuni teise maailmasõjani. 1960. aastatel rajati vabriku keldritesse kapsahapendusbasseinid ja kartulikoorimise ruumid. Hoonet kasutati ka köögiviljalaona.

Eesti taasiseseisvumisel jäi hoone kasutuseta. 1997. aastal plaaniti muuta hoonekompleks kaubanduskeskuseks, kuid see jäi teostamata. 2001. aastal pakuti hooneid üheks võimalikuks kesklinna koolide võimla asukohaks. 2004. aastal müüdi hoonekompleks eravaldusse.

## Viited


## Välislingid
* Pühavaimu tn 17 kultuurimälestiste registris
* Vana tehas Pärnu südalinnas kasvab äri- ja elumajaks
Corban Knight

**Corban Knight** (sündinud 10. detsembril 1990 Oliveris Briti Columbias) on Kanada jäähokimängija, kes mängib keskründajana KHL-i klubis Omski Avangard.

Aastatel 2009–2013 mängis ta Põhja-Dakota Ülikooli jäähokimeeskonnas.

2009. aastal valiti ta NHL-i ''draft''is Florida Panthersi poolt 135. valikuna. 2013. aastal liitus ta Calgary Flamesiga. NHL-is debüteeris Knight Flamesi meeskonnas 2014. aasta märtsis mängus Ottawa Senatorsi vastu. Esimese värava lõi ta liigas 12. märtsil 2014 mängus Anaheim Ducksi vastu.

NHL-is on Knight mänginud veel ühe hooaja Florida Panthersi ja ühe hooaja Philadelphia Flyersi meeskonnas. Suurema osa ajast aastatel 2013–2019 mängis ta aga American Hockey League'i klubides.

2019. aasta mais sõlmis ta lepingu Nur-Sultani Barõsiga. Hooajal 2018–19 lõi Knight liigas 20 väravat ja andis 20 väravasöötu. 2020. aasta mail sõlmis ta kaheaastase lepingu Omski Avangardiga.

## Välislingid
* Corban Knight KHL.ru lehel
* Corban Knight NHL.com lehel
* Corban Knight hockeydb.com lehel
Ukraina kangelane

**Ukraina kangelane** (ukraina keeles *Герой України*) on Ukraina kõrgeim aunimetus, mille kandjatele antakse üle aunimetust kinnitav orden. 

2022. aasta 12. märtsi seisuga oli aunimetust välja antud 547 korda, 16. mai seisuga 642, 8. juuli seisuga 648, 27. detsembri seisuga 692. 8. jaanuari 2024 seisuga 835, 24. veebruari seisuga 873 ja 23. augusti seisuga 959.

## Ajalugu
Aunimetus kehtestati 1998. aastal.

### 2022. aasta sõjategevus
Alates 24. veebruarist 2022 kuni 19. augustini 2022 anti 155-le Ukraina kaitsjale Ukraina kangelase aunimetus. 

## Galerii

Medal of Golden Star Ukraine.jpg|Kuldne Täht (*Золота Зірка*)


## Viited
Ewa Kuryluk

**Ewa Kuryluk** (sündinud 5. mail 1946 Krakówis) on poola kunstnik.

Tema isa Karol Kuryluk oli ajakirjanik ja diplomaat ning tema ema Maria Kuryluk oli kirjanik ja tõlk.

1970. aastal sai ta magistrikraadi kunstiajaloos. Samal aastal oli tal Londonis ka esimene rahvusvaheline näitus.

2012. aastal tunnustas Poola riik tema panust Gloria Artise medaliga.


Kuryluk 1982.jpeg|Detail tööst "Ülekuulamine" (1982)
Kuryluk Obrysowuję cień 1978.jpg|"Oma varju joonides" (1978)
LeszekKolakowski.jpg|"5 ja 50 vahel" (1978)


## Välislingid

* Koduleht
Manteuffel (Pommeri)

**Manteuffel** on Pommerist pärit põlisaadlisuguvõsa.

## Kirjandus
*Schmidt, Georg. *Die Familie v. Manteuffel (Freiherrlich Sächsisch-Niederlausitzer Linie)*. Berlin: Kommissionsverlag von J. A. Stargardt, 1905 https://zbc.ksiaznica.szczecin.pl/dlibra/publication/22161/edition/21075/content?ref=desc.
*Schmidt, Georg. *Die Familie v. Manteuffel. (Stamm Poplow des Pommerschen Geschlechts)*. Berlin: Kommissionsverlag von J. A. Stargardt, 1913 https://zbc.ksiaznica.szczecin.pl/dlibra/publication/22164/edition/21077/content?ref=desc.
*Schmidt, Georg. *Die Familie v. Manteuffel. (Stamm Polzin und Arnhausen des Pommerschen Geschlechts)*. Berlin: Kommissionsverlag von J. A. Stargardt, 1915 https://zbc.ksiaznica.szczecin.pl/dlibra/publication/22165/edition/21078/content?ref=desc.
Andres Ader (korvpallur)

**Andres Ader** (sündinud 19. märtsil 1951 Tallinnas) on eesti korvpallur. 

Ta lõpetas 1969. aastal Tallinna 20. Keskkooli, õppis Tartu Riiklikus Ülikoolis matemaatikat ja kehakultuuri ning lõpetas 1977. aastal Tallinna Pedagoogilise Instituudi. 

Ader kuulus 1977–78 Kalevi esindusmeeskonda ja 1973–1977 Ehitajasse. 

Nõukogude Liidu üliõpilasmeistrivõistluste 1975 hõbemedalist korvpallis. 

Tulnud 1969, 1970 ja 1972 Tartu Riikliku Ülikooli ning 1974 ja 1979 Harju KEK-i meeskonnas Eesti meistriks ning võitnud 1976. aastal Eesti karika. 

Aastatel 1990–1992 mängis Rootsis Visby Basketis.

## Välislingid
*
Dmitri Kugrõšev

**Dmitri Dmitrijevitš Kugrõšev** (vene keeles Дмитрий Дмитриевич Кугрышев; sündinud 18. jaanuaril 1990 Balakovos) on Venemaa jäähokimängija, kes mängib ründajana KHL-i klubis Ufa Salavat Julajev.

2008. aastal valiti ta NHL-i ''draft''is Washington Capitalsi poolt 58. valikuna. Aastatel 2008–2010 mängis ta Quebec Major Junior Hockey League'i klubis Quebec Remparts. Hooajal 2008–09 oli ta liiga resultatiivseim uustulnukas (34+40) ja pälvis liiga hooaja parimale ründavale uustulnukale antava auhinna Michel Bergeron Trophy. Hooajal 2010–11 mängis ta Capitalsi noorteklubis Hershey Bears American Hockey League'is.

2011. aastal liitus KHL-i klubiga Moskva CSKA. Aastatel 2013–2015 mängis ta Novosibirski Sibiris ja naasis seejärel Moskva CSKA-sse. 2015. aastal valiti ta KHL-i tähtede mängule.

Hooajal 2017–18 mängis ta Omski Avangardi ridades. 2018. aasta mais sõlmis ta lepingu Julajeviga.

Aastatel 2008 ja 2009 võitis Kugrõšev Venemaa kuni 20-aastaste koondisega juunioride maailmameistrivõistlustel pronksmedali.

## Välislingid
* Dmitri Kugrõšev KHL.ru lehel
* Dmitri Kugrõšev hockeydb.com lehel
Karl Huuk

**Karl Ferdinand Huuk** (10. aprill 1901 Tallinn – 30. aprill 1968 Darby, Pennsylvania, Ameerika Ühendriigid) oli eesti kergejõustiklane (keskmaajooksja).

Ta lõpetas Tallinna Reaalkooli 1920. aastal. Kooliõpilasena võttis ta osa Vabadussõjast, hiljem töötas Tallinnas Lutheri vabriku vineeriosakonna peameistrina.

Aastatel 1924 ja 1927 tuli ta Eesti meistriks 800 meetri jooksus. 1924. aastal tuli Eesti meistriks ka 4×400 meetri teatejooksus Tallinna Kalevi meeskonnas. Lisaks võitis erinevatel jooksudistantsidel Eesti meistrivõistlustelt 3 hõbemedalit ja 3 pronksmedalit.

1944 sügisel läks koos abikaasa Eliisega Saksamaale, viibis Oldenburg-Sandplatzi põgenikelaagris. 1950 oktoobris siirdus edasi Ameerika Ühendriikidesse, elas Pennsylvania osariigis.

## Viited
Tom Regan

**Tom Regan** (28. november 1938 – 17. veebruar 2017) oli Ameerika Ühendriikide filosoof, kes õpetas filosoofiat Põhja-Carolina osariigi Ülikoolis.
Ta on tuntud tänu 1983. aastal ilmunud raamatule "Loomade õiguste kaitseks" (The Case for Animal Rights), mis mõjutas tugevalt loomaõiguslusliikumist. Regani lähenemine erineb Peter Singeri eetikast selle poolest, et keskendub iga elusolendi õigusele elada, mitte ainult utilitaristlikul viisil kannatuste ja naudingu tasakaalustamisele. 

Tom Regan oli vegan ning pooldas loomade ärakasutamise lõpetamist nii meditsiiniliste katsete kui ka toidu tarbeks.

## Viited
Nublu (raamat)

**"Nublu"** on Jaan Rannapi 1972. aastal ilmunud lasteraamat.

## Väljaanded
*Nublu / Jaan Rannap ; [illustreerinud Edgar Valter] Tallinn : Eesti Raamat, 1972 (Tallinn : Oktoober)
*Нублик : [рассказ для младшего школьного возраста] / Яан Раннап ; перевод с эстонского языка: Т. Теппе ; иллюстратор Э. Вальтер. Таллин : Ээсти раамат, 1974
*Nublu / Jaan Rannap ; [aus dem Estnischen übertragt von Haide Roodvee ; gezeichnet von E. Valter] Tallinn : Eesti Raamat, 1975 (Tallinn : Oktoober)
*Nublu : [jutustus] / Jaan Rannap ; [illustreerinud Edgar Valter] 2. tr. Tallinn : Eesti Raamat, 1978 (Tallinn : Oktoober)
*Нублик : [рассказ для младшего школьного возраста] / Яан Раннап ; перевод с эстонского: Т. Теппе ; иллюстрации Э. Вальтера. 2-е изд. Таллин : Ээсти раамат, 1978 (Таллин : Октообер)
*Nublu / Jaan Rannap ; pildid joonistas Piret Mildeberg ; [kujundanud Anne Linnamägi] [Tallinn] : Avita, 2000, juurdetrükk 2008 (Läti) ISBN 9985202678
Toomas Kruusimägi

**Toomas Kruusimägi** (sündinud 8. novembril 1962) on eesti pedagoog ja koolijuht.

Ta lõpetas aastal 1981 Tallinna 22. Keskkooli ja aastal 1986 Tallinna Pedagoogilise Instituudi.

Ta oli aastatel 1986–1991 Tallinna 7. Keskkooli inglise (saksa) keele õpetaja. Aastatel 1991–1999 oli ta Tallinna Inglise Kolledži direktori asetäitja. Aastast 1999 on ta Tallinna Inglise Kolledži direktor.

## Poliitiline tegevus
Toomas Kruusimägi on Reformierakonna liige. Tema suurimad poliitilised eesmärgid on ühtse haridusruumi ja hea rattateede võrgustiku loomine Tallinnas.

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 322 häält ning ei osutunud valituks. 

13. juunil 2024 valiti ta Tallinna linnavolikogu esimeheks.

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 253 häält ning ei osutunud valituks.

## Tunnustus
* 2009 Aasta koolijuht
*2010 Valgetähe IV klassi teenetemärk
*2011 Prantsusmaa orden "Akadeemilised palmioksad" rüütlijärk.

## Viited
Jan Kasprowicz

**Jan Kasprowicz** (12. detsember 1860 Inowrocławi lähedal, Poseni provints – 1. august 1926 Väike-Poola vojevoodkond, Zakopane lähedal) oli poola luuletaja, näitekirjanik, kriitik ja tõlkija.

Ta sündis aastal 1860 Szymborzes (praegu Inowrocławi linnaosa) Inowrocławi lähedal. Ta on õppinud preisi gümnaasiumides Inowrazlawis, Posenis, Oppelnis, Ratiboris, ta lõpetas aastal 1884 Poseni Maarja-Magdaleena gümnaasiumi. Ta on õppinud filosoofiat ja kirjandust saksa ülikoolides Leipzigis ja Breslaus.
Barnim I (Pommeri)

**Barnim I Hea** (u 1217/1219 – 13. november 1278) Greifide dünastiast oli Pommeri hertsog (*ducis Slauorum et Cassubie*) 1220. aastast kuni surmani.

## Elu

Hertsog Bogislaw II ja Pomereelia hertsogi Mestwin I tütre Miroslawa pojana sai ta pärast oma isa surma 1220. aastal Pommeri-Stettini hertsogkonna; kuid ta jagas võimu Pommeris oma nõo Wartislaw III-ga, kes resideeris Demminis. Kuna ta oli isa surma ajal alaealine, valitses umbes 1226. aastani maad tema ema Miroslawa Pomereelia Samboriidide dünastiast. Algselt veel Taani läänid, läksid Pommeri maad tagasi Saksa-Rooma riigile pärast mitme Põhja-Saksamaa vürsti võitu 1227. aasta Bornhövedi lahingus. Keiser Friedrich II pani Pommeri hertsogkonna 1231. aastal Askania Brandenburgi markkrahvide süseräniteedi alla, eirates Greifide dünastia omandit ja toites sellega pikaajalist Brandenburgi-Pommeri konflikti.

Pärast seda, kui tema nõbu Wartislaw III oli 1236. aasta Kremmeni lepinguga ametlikult aktsepteerinud Brandenburgi ülemvõimu, leppis hertsog Barnim I 1250. aasta Landini lepinguga vägevate Askania markkrahvidega kokku: ta tunnistas end Brandenburgi vasalliks ja pidi loobuma Uckermarki piirkonnast, sellegipoolest jõudis ta kokkuleppele, et tema nõo Wartislawi lään jääb tema surma järel Greifide dünastiale. Kui hertsog Wartislaw III 1264. aastal suri, suutis Barnim I kogu Pommeri hertsogkonna oma võimu alla ühendada. Ta edendas *[[Ostsiedlung]]it*, tuues hertsogkonda saksa asunikud ja kombed, rajas palju linnu, sealhulgas Prenzlau, Szczecin, Gartz, Anklam, Stargard, Gryfino, Police, Pyrzyce, Ueckermünde ja Goleniów. Ta oli tuntud ka heldete kiriklike asutamiste poolest ning toetas Kammini piiskoppide ilmaliku valitsemise laiendamist Kołobrzegi piirkonnas.

Hertsog Barnim suri Dąbie (*Altdamm*) linnas, nüüd Szczecini osa. Minnesinger Meister Rumelant kirjutas tema auks nutulaulu.

## Abielud ja järglased

4. septembri 1238 ja 18. juuli 1242 vahel abiellus Barnim I Mariannaga (suri 27. juunil 1252), kelle päritolu pole selge. Nad said ühe tütre:

* Anastasia (1245 – 15. märts 1317)

1253/1254. aastal abiellus Barnim I Margarethaga (pärast 1231 – enne 27. mai 1261), kelle päritolu üle vaieldakse. Nad said ühe poja:

* Bogislaw IV (enne 1258 – 19. veebruar 1309)

Enne 20. maid 1267 abiellus Barnim I Otto III tütre Mechtildega (u. 1255 – 20. detsember 1316). Nad said viis last:

* Miroslawa (u. 1270 – 23. detsembri 1327 ja 11. novembri 1328 vahel)
* Beatrix (suri 1315 või 1316)
* Mechtilde (suri noorelt, 1295)
* Barnim II (1277 – 28. mai 1295)
* Otto I (1279 – 30. või 31. detsembril 1344)

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Lūza

**Lūza** on küla (*mazciems*) Lätis Madona piirkonna Prauliena vallas. Asub merepinnast 102 meetri kõrgusel, valla keskusest Praulienast 6 ja piirkonna keskusest Madonast 10 kilomeetri kaugusel.

Agraarreformi eel asus seal Lūza karjamõis. Aastal 1935 rajati sinna Prauliena raudteejaam, mis rajati sealsete suhkrupeedikasvatajate tarbeks. Jaama juurde tekkis kohalikku savi kasutav pottsepatööstus. Tööstuse tarbeks rajati aastal 1961 külla kaks kahekorruselist korterelamut. Aasta hiljem avati seal ka tellisetööstus. Aastal 1963 hakati seal tootma drenaažitorusid.  Jaam kasutas kütteks raudteed pidi kohale toodud turvast. Tööliste tarbeks rajati külla ka kino, kuid see töötas üksnes suvel, sest talvel olid ruumid liialt külmad. Aastal 1963 lõppes raudteel reisirongiliiklus, jaam suleti aastal 1990. Tehase ruumidesse rajati hiljem rohujahu tootev tsehh.

Küla jääb Kuja loodusparki.

## Elanikkond


* 46 (1989)
* 67 (2000)
* 65 (2003)


## Viited
Visagalsi raudteejaam

**Visagalsi raudteejaam** on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonna Prauliena vallas.

Jaam asus Madona raudteejaamast 18,2 ja Riia jaamast 175 km kaugusel Madona–Lubāna raudteelõigul. 

Jaam avati 26. novembril 1935. Algul kandis see *Mežciemsi raudteejaama* nime, 1938. aastal nimetati see Visagalsi järve järgi Visagalsi raudteejaamaks. Toona rajati sinna ka ühekorruseline kivist jaamahoone, mille mansardkorrusel asusid eluruumid. Reisiliikluseks suleti jaam 1963. aastal, lõplikult suleti see 1990. aastal. Sulgemise järel on jaamahoone kokku varisenud. 

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Ukraina Keskraada

**Ukraina Keskraada** (ukraina keeles Українська Центральна Рада) oli 1917. aasta märtsis asutatud ukrainlaste organisatsioone koondav ühisorgan.

## Ukraina iseseisvumine
25. jaanuaril 1918 andis Keskraada välja neljanda universaali, millega kuulutas Ukraina Rahvavabariigi iseseisvaks.

## Viited

## Välislingid
*(I V) У Н І В Е Р С А Л УКРАЇНСЬКОЇ ЦЕНТРАЛЬНОЇ РАДИ (IV. universaali tekst ukraina keeles)
Meirāni raudteejaam

**Meirāni raudteejaam** on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona  piirkonna Indrāni vallas Meirānis.

Jaam asus Madona raudteejaamast 24,3 ja Riia jaamast 182 km kaugusel Madona–Lubāna raudteelõigul. 

Jaam avati 26. novembril 1935, jaamahoone 1938. aastal. Tegemist on kahekorruselise kivihoonega, mille esimesel korrusel asusid korrapidajaruum ja pagasihoidla ning teemeistrite ja remonditööliste eluruumid. Teisel korrusel olid jaamatööliste ja teetööliste eluruumid. 

Reisiliikluseks suleti jaam aastal 1963, lõplikult aastal 1990. Sulgemise järel läks jaamahoone kohaliku kogukonna valdusse, sinna rajati raamatukogu, postkontor, velskripunkt ja eluruumid. 

## Viited

## Välislingid

* Infot jaama kohta; fotod (*vene keeles*)
* Jaam vanal kaardil
Prauliena raudteejaam

**Prauliena raudteejaam** on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonna Prauliena vallas Lūza külas.

Jaam asus Madona raudteejaamast 9,4 ja Riia jaamast 166 km kaugusel Madona–Lubāna raudteelõigul. 

Jaam avati 26. novembril 1935. Algul kandis see *Lūza raudteejaama* nime, hiljem nimetati vallakeskuse Prauliena järgi Prauliena raudteejaamaks. Aastal 1939. aastal valmis ka sealne ajutine jaamahoone, mis täitis jaamahoone ülesandeid kuni raudteelõigu sulgemiseni aastal 1990. Reisiliikluseks suleti jaam 1963. aastal. Jaama rajatised on hävinud. 

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Wartislaw III

**Wartislaw III** (u 1210 – 17. mai 1264) oli Greifist Pommeri-Demmini hertsog. Kasimir II ja Ingardise pojana abiellus ta teadmata perekonnast Sophiaga. Kuna tal ei olnud lapsi, lakkas Pommeri-Demmin pärast tema surma olemast.

Ingardis valitses pärast Kasimiri surma 1219. aastal Pommeri-Demminit noore Wartislawi asemel kuni 1226. aastani. Sel ajal oli Pommeri-Demmin, samuti hertsogkonna teine osa Pommeri-Stettin Taani ülemvõimu all, mis vähenes pärast 1227. aasta Bornhövedi lahingut ja lõpuks üldse kadus, kui Wartislaw Taani 1234. aastal ekspeditsioonile koos oma Lübecki liitlastega edukalt vastu astus.

1236 oli Pommeri-Demminile karm aasta, kui Wartislaw kaotas suure osa oma valdustest rivaalitsevatele naabritele Mecklenburgile ja Brandenburgile. Esmalt annekteeris Mecklenburgi ekspeditsioon Heinrich Borwin III juhtimisel enamuse Tsirtsipaaniast, hertsogkonna lääneosast, kuhu kuulusid *terrae* Gnoien, Altkalen ja Demmin, jättes Wartislawi kontrolli alla ainult Demmini linnuse. Samuti pidi Wartislaw 1236. aasta Kremmeni lepinguga tunnistama Brandenburgi ülemvõimu tema ülejäänud hertsogkonnas. Sama lepinguga loovutas ta *terrae* Stargardi, Wustrowi ja Beseritzi Brandenburgile, mis varsti pärast seda läksid Mecklenburgile ja sai tuntuks kui Mecklenburg-Strelitz.

Ometi suutis Wartislaw põhjas laiendada oma mõjusfääri kuni Rycki jõeni Hilda territooriumile, nüüd Rügeni vürstide rajatud Eldena klooster. Wartislaw osales Eldena turu ja rannikuasula Greifswaldi arendamises, andes sellele koos Rügeni vürstiga turuõigused ja saades 1248. aastal linna Eldenalt läänina.

Lisaks võitlustele naabritega jõustas Wartislaw oma hertsogkonnas *[[Ostsiedlung]]i*, nagu tema nõbu ja Pommeri kaasvalitseja Barnim I-gi. Ta kutsus Saksa aadlikke oma õukonnaga liituma ja asunikke maaelu arendamiseks. Samuti andis ta linnaõigused Lübecki õiguse kujul kasvavatele linnadele: Greifswald (1250), Demmin (~ 1250), Kolberg (Kołobrzeg) (1255, koos Kammini piiskopi Hermann von Gleicheniga), Greifenberg (Gryfice) (1262), veel koos Barnim I-ga Wolgast (1257), Wollin (Wolin) (1262) ja Stavenhagen (1252).

Kui Wartislaw lastetuna suri, oleks Pommeri-Demmin läinud Brandenburgile, kui Barnim I ei oleks 1250. aasta Landini lepinguga kaasvalitsejaks saanud ja seega pärast 1236. aasta territoriaalseid kaotusi allesjäänud Pommeri-Demminit oma Stettini hertsogkonnaga liitnud. Wartislaw III ja tema ema Ingardise matmispaik on Eldena klooster Greifswaldi lähedal.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Reid Boucher

**Reid Boucher** (sündinud 8. septembril 1993 Grand Ledge'is Michiganis) on USA jäähokimängija, kes mängib KHL-i klubis Jaroslavli Lokomotiv ründajana vasakäärel.

2011. aastal valis New Jersey Devils ta NHL-i ''draft''is 99. valikuna.

Aastatel 2011–2013 mängis ta Ontario Hockey League'i klubis Sarnia Sting. Enne NHL-is jõudmist mängis Boucher American Hockey League'i (AHL) klubis Albany Devils. NHL-is debüteeris ta 2013. aasta detsembris. Esimese värava lõi ta liigas 18. detsembril 2013 mängus Ottawa Senatorsi vastu.

2016. aasta detsembris liitus Boucher Nashville Predatorsiga, kuid juba järgmise aasta jaanuaris asus ta mängima Vancouver Canucks. NHL-is sai ta aina vähem mänguaega ja aastatel 2018–2020 mängis ta peamiselt AHL-i klubis Utica Comets. Hooajal 2019–20 oli Boucher AHL-is resultatiivsuselt teine mängija (34+33). Aastatel 2018–2020 valiti ta kolmel aastal järjest AHL-i tähtede mängule.

2020. aasta juunis sõlmis ta üheaastase lepingu KHL-i klubiga Omski Avangard. 2020–21 põhiturniiril oli Boucher Avangardi resultatiivseim mängija (24+24). Samal hooajal võitis ta klubiga Gagarini karika. 2021. aasta juunis liitus ta Jaroslavli Lokomotiviga.

2011. aastal tuli Boucher USA kuni 18-aastaste koondisega omavanuste maailmameistriks.

2022. aasta jaanuaris esitati Boucherile 2011. aastal süüdistus alaealise seksuaalse ründamise eest.

## Viited

## Välislingid
* Reid Boucher KHL.ru lehel
* Reid Boucher NHL.com lehel
* Reid Boucher hockeydb.com lehel
Lukáš Sedlák

**Lukáš Sedlák** (sündinud 25. veebruaril 1993 České Budějovices) on Tšehhi jäähokimängija, kes mängib keskründajana Tšehhi kõrgliigaklubis HC Pardubice.

2011. aastal valis Columbus Blue Jackets ta NHL-i ''draft''is 158. valikuna.

Aastatel 2011–2013 mängis ta Quebec Major Junior Hockey League'i klubis Chicoutimi Saguenéens. Seejärel mängis ta kaks hooaega American Hockey League'i (AHL) klubis Springfield Falcons. Hooajal 2015–16 mängis ta AHL-is Lake Erie Monsters, kellega võitis 2016. aastal Calder Cup'i.

Blue Jacketsi meeskonda jõudis Sedlák lõpuks hooajal 2016/17. Ta mängis Blue Jacketsis kolm hooaega. Tema kõige edukam oli esimene hooaeg, mil ta lõi liigas seitse väravat ja andis kuus väravasöötu.

2019. aasta mais sõlmis Sedlák kaheaastase lepingu KHL-i klubiga Tšeljabinski Traktor. Hooajal 2019–20 lõi ta liigas 23 väravat ja andis 17 väravasöötu.

2022. aasta mais liitus ta Tšehhi kõrgliigaklubiga HC Pardubice.

Tšehhi jäähokikoondise koosseisus osales Sedlák 2022. aasta taliolümpiamängudel.

## Välislingid
* Lukáš Sedlák KHL.ru lehel
* Lukáš Sedlák NHL.com lehel
* Lukáš Sedlák hockeydb.com lehel
Perseverance

**Perseverance**, hüüdnimega ***Percy***, on autosuurune NASA kulgur, mis uurib Marsil asuvat Jezero kraatrit.

Kulguri ehitas Jet Propulsion Laboratory. See startis Marsile 30. juulil 2020 ja maandus 18. veebruaril 2021 kell 20.56 (UTC). Kulguril on seitse teadusseadet, mitu kaamerat ja kaks mikrofoni. Perseverance'i on mitmeid selliseid komponente, mis on ka 2012. aastal Marsil maandunud Curiosityl, kuid uuel kulguril on teistsugused teadusseadmed ja puur. 

Kulguriga koos maandus Marsil ka 1,8 kg kaaluv helikopter Ingenuity, mis sooritas 19. aprillil 2021 esimese lennu teisel planeedil. 18. jaanuaril 2024 sai üks või mitu Ingenuity rootorilaba maandumisel kahjustada ning NASA otsustas selle lennud lõpetada.

## Missiooni eesmärgid

Perseverance'i peamised eesmärgid on uurida, kas Marss oli kunagi sobiv koht mikroobse elu arenemiseks ning leida märke kunagistest mikroobidest. Kulgur kogub ka proove Marsi kivimitest ja pinnasest ning jätab proovide konteinerid Marsi pinnale, kust tulevikumissioon need üles korjab. 

Perseverance'iga katsetatakse ka Marsi atmosfäärist hapniku tootmist. 21. aprillil 2021 teatas NASA, et Perseverance'il õnnestus esmakordselt toota Marsi atmosfäärist hapnikku.

## Konstruktsioon

Perseverance'i konstruktsioon on edasiarendatud Curiosity kulgurist. Mõlemal kulguril on sarnane kere põhiplaan, maandumissüsteem ja elektrisüsteem, kuid Perseverance'i ehitamisel kasutati mitmeid Curiosityga saadud õppetunde. Perseverance'i rattad ehitati Curiosity ratastest robustsemad, sest Curiosity rattad on kahjustada saanud. Sarnaselt Curiosityga on Perseverance'il robotkäsi, kuid see on Curiosity omast tugevam ja pikem.

Kulgur saab elektrit radioisotoopgeneraatorist (RTG), kasutades Seebecki efekti. RTG kaalub 45 kg, millest 4,8 kg moodustab radioaktiivne plutoonium-238. RTG abil laetakse kahte liitiumioonakut, mis varustavad elektriga kulguri seadmeid. Erinevalt päikesepaneelidest võimaldab RTG kulguri seadmeid kasutada ka öösel ja tolmutormide ajal.

## Maksumus

NASA on kulguri maksumuseks hinnanud 2,75 miljardit dollarit, millest 2,2 miljardit kulus kulguri ehituseks ja 243 miljonit stardile ning 291 miljonit on planeeritud kulguri 2,5 aastat kestva missiooni maksumuseks.

Perseverance on NASA kalliduselt kuues planeetidevaheline mehitamata missioon, kuid see on odavam kui Curiosity, sest Perseverance'i ehitusel kasutati Curiosity missioonist üle jäänud riistvara.

## Galerii

Perseverance Landing Skycrane.jpg|Perseverance maandumise lõppfaasis Skycrane'i all rippumisel
Perseverance's First Full-Color Look at Mars.png|Esimene värvifoto


## Viited
Pärsia (täpsustus)

**Pärsia** on nimi, millega kuni 20. sajandini tähistati riiki, mis tänapäeval on **[[Iraan]]**.

Tänapäeval kasutatakse Pärsia nime mitme Iraani territooriumil asunud ajaloolise impeeriumi kirjeldamiseks:

* Ahhemeniidide riik (550 eKr–330 eKr)
* Seleukiidide riik (312 eKr–63 eKr)
* Partia Suurriik (247 eKr–224 pKr)
* Sassaniidide riik (224–651)
* Tahiriidide riik (821–873)
* Safariidide riik (861–1003)
* Samaniidide riik (819–999)
* Gaznaviidide riik (977–1186)
* Seldžukkide Sultanaat (1037–1194)
* Ilkhanaat (1258–1353)
* Timuriidide riik (1369-1507)
* Safaviidide Pärsia (1501–1736)
* Kadžaaride Pärsia (1785–1925)
* Pahlaviidide Iraan (1925-1979)

__DISAMBIG__
Jezero kraater

**Jezero kraater** on kraater Marsil.

See asub Marsi ekvaatorist põhja poole jääval Isidis Planitia tasandikul. Kraatri diameeter on 45 km. 

Mars Reconnaissance Orbiter on Jezero kraatrist leidnud savi ning teadlased arvavad, et piirkonnas oli miljardeid aastaid tagasi järv.

2018. aastal teatas NASA, et kraatrit suundub uurima Mars 2020, mis koosneb kulgurist Perseverance ja droonist Ingenuity. Missioon maandus 18. veebruaril 2021 kraatri lääneossa, umbes 2 km kaugusele planeeritud maandumispaigast.

## Viited
Anna Katharine Green

**Anna Katharine Green** (11. november 1846 &ndash; 11. aprill 1935) oli ameerika luuletaja ja novellist. Ta oli üks esimesi kriminaalromaanide autoreid Ameerikas. Tema teoste eristavateks joonteks oli hästi läbi mõeldud süžee ja juriidiliselt korrektne taust. Greeni on nimetatud „kriminaalromaani emaks“.

## Teosed (valik)
* 1878, „The Leavenworth Case“, New York, G.P. Putnam's Sons.
* 1880, „A Strange Disappearance“, New York G.P. Putnam's Sons.
* 1883, „Hand and Ring“, New York, G.P. Putnam's Sons.
* 1883, „XYZ“, New York, G.P. Putnam's Sons.
* 1888, „Behind Closed Doors“, London, G.P. Putnam's Sons.
* 1890, „A Matter of Millions“, New York , R. Bonner's Sons .
* 1895, „The Doctor, His Wife and the Clock“, West Chester, PA , Dercum Press.
* 1897, „That Affair Next Door“, New York, G.P. Putnam's Sons.
* 1898, „Lost Man's Lane“, New York & London, G.P. Putnam's Sons.
* 1900, „The Circular Study“, New York, McClure, Phillips & Co.
* 1901, „One Of My Sons“, New York, G.P. Putnam's Sons.
* 1903, „The Filigree Ball“, Indianapolis, Bobbs Merrill.
* 1905, „The Millionaire Baby“, Indianapolis, Bobbs Merrill.
* 1905, „The Amethyst Box“, Indianapolis, Bobbs Merrill.
* 1906, „The Woman in the Alcove“, Indianapolis, Bobbs Merrill.
* 1906, „The Chief Legatee“, New York, Authors and Newspapers Association.
* 1907, „The Mayor's Wife“, New York, Grosset & Dunlap.
* 1910, „The House of the Whispering Pines“, New York, G.P. Putnam's Sons.
* 1911, „Initials Only“, New York, Dodd, Mead & Co.
* 1914, „Dark Hollow“, New York, Dodd Mead & Co. 
* 1915, „The Golden Slipper and Other Problems for Violet Strange“, New York, G.P. Putnam's Sons.
* 1917, „The Mystery of the Hasty Arrow“, New York, Dodd, Mead & Co.
* 1923, „The Step on the Stair“, New York, Dodd, Mead & Co.

## Viited

## Kirjandus
*Giffuni, C. "A Bibliography of Anna Katharine Green", *Clues: A Journal of Detection*, 8:2 Fall/Winter 1987.
*Maida, Patricia D. *Mother of Detective Fiction: The Life and Works of Anna Katharine Green* (1989). Bowling Green State University Popular Press.
*Murch, Alma. *The Development of the Detective Novel* (1958). P. Owen, London.
*Landrum, Larry. *American Mystery and Detective Novels: A Reference Guide* (1999). Greenwood Press, Westport CT.

## Välislingid

* Teosed Gutenbergi projektis
* Audioraamatud LibriVoxis
*
Galaktika Impeerium

**Galaktika Impeerium** on impeerium George Lucase "Star Warsi" ulmemaailmas. Selle imperaator oli Palpatine.
Kylo Ren

**Kylo Ren** on tegelane George Lucase filmisaagast "Star Wars". 

Ta oli kõrgeima juhi Snoke õpipoiss. Ta on Leia Organa ja Han Solo poeg.

## Välislingid
* Kylo Ren Tähesõdade kodulehel
*Kylo Ren Tähesõdade Vikis
Philip Larsen

**Philip Elzer Gade Larsen** (sündinud 7. detsembril 1989 Esbjergis) on Taani jäähokimängija, kes mängib kaitsjana Taani kõrgliigaklubis Esbjerg Energy.

Ta alustas Esbjergis ka klubikarjääri. 2005. aastal liitus ta Rootsi klubiga Rögle BK, mille meeskonnas debüteeris ta Rootsi esiliigas hooajal 2005/06. 2006. aastal liitus ta Rootsi kõrgliigaklubiga Frölunda HC.

2008. aastal valis Dallas Stars a NHL-i ''draft''is 149. valikuna. 2009. aasta aprillis sõlmis ta Starsiga kolmeaastase lepingu. NHL-is debüteeris Larsen hooaja 2009–10 lõpus. Hooajal 2010–11 mängis ta peamiselt American Hockey League'i klubis Texas Stars. Esimese värava lõi ta NHL-is 21. jaanuaril 2012 mängus Minnesota Wildi vastu. Hooaja 2012–13 alguses toimunud NHL-i tööseisaku ajal mängis ta Soome kõrgliigaklubis Lukko.

2013. aasta juulis siirdus Larsen Edmonton Oilersi, kus mängis ühe hooaja. 2014. aasta mais sõlmis ta üheaastase lepingu KHL-i klubiga HK Jugra. Hooajal 2015–16 mängis KHL-is Jokerite ridades.

2016. aasta juulis naasis ta NHL-i, sõlmides üheaastase lepingu Vancouver Canucksiga. Vigastuse tõttu sai ta hooajal 2016–17 osaleda vaid 26 mängus, saades kirja ühe värava ja viis väravasöötu.

Aastatel 2017–2022 mängis ta KHL-i klubis Ufa Salavat Julajev. Hooajal 2017–18 oli Larsen KHL-is resultatiivseim kaitsemängija (11+27). Aastatel 2016, 2018 ja 2019 valiti Larsen KHL-i tähtede mängule.

2022. aasta juunis naasis Larsen Esbjergi.

Taani jäähokikoondise koosseisus on Larsen osalenud kuutel maailmameistrivõistlustel. Parimaks tulemuseks on olnud veerandfinaali jõudmine 2010. aasta maailmameistrivõistlustel.

## Välislingid
* Philip Larsen KHL.ru lehel
* Philip Larsen NHL.com lehel
* Philip Larsen hockeydb.com lehel
Star Wars: Droids

**"Star Wars: Droids"** (täielik pealkiri "Star Wars: Droids – The Adventures of R2-D2 and C-3PO") on animasari George Lucase "Star Warsi" filmisaaga ainetel. Selle peategelased on droidid R2D2 ja C-3PO.

Sarjas toodeti 1985. aastal kolmteist 22-minutilist osa ja üks tunnipikkune osa. Sarja näitas 1985. aasta septembrist kuni 1986. aasta juunini ABC koos sarjaga "Ewoks".
Niklas Svedberg

**Niklas Svedberg** (sündinud 4. septembril 1989 Sollentunas) on Rootsi jäähokimängija, kes mängib väravavahina Rootsi kõrgliiga klubis Djurgårdens IF.

Ta alustas klubikarjääri Modo Hockeys, mille koosseisus debüteeris ta Rootsi kõrgliigas hooajal 2007–08. Aastatel 2010–2012 mängis ta Rootsi kõrgliigas Brynäs IF-i ridades. 2012. aastal tuli ta Brynäsiga Rootsi meistriks.

2012. aasta mais sõlmis Svedberg lepingu NHL-i klubiga Boston Bruins. Aastatel 2012–2014 mängis ta peamiselt American Hockey League'i (AHL) klubis Providence Bruins. Hooajal 2012–13 pälvis ta liiga hooaja parimale väravavahile antava Aldege "Baz" Bastien Memorial Award'i. Samal hooajal valiti ta AHL-i tähtede mängule ja liiga hooaja sümboolsesse koosseisu. NHL-is debüteeris Svedberg Bruinsi meeskonnas 2. jaanuaril 2014 mängus Nashville Predatorsi vastu. Hooajal 2014–15 mängis Svedberg NHL-is 18 mängus.

2015. aasta mais sõlmis ta lepingu KHL-i klubiga Ufa Salavat Julajev, kus mängis kokku kaks hooaega.

2017. aastal naasis Svedberg Põhja-Ameerikasse, mängides ühe hooaja AHL-i klubis Iowa Wild.

Hooajal 2018–19	mängis ta Rootsi kõrgliigas Timrå IK ridades. Seejärel liitus ta Djurgårdensiga.

## Välislingid
* Nikas Svedberg NHL.com lehel
* Niklas Svedberg hockeydb.com lehel